Komisijos reglamentas (EB) Nr. 610/2001
2001 m. kovo 29 d.
iš dalies keičiantis Reglamentą (EB) Nr. 708/98 dėl intervencinių agentūrų vykdomo žaliavinių ryžių perėmimo, korekcijos sumų nustatymo ir taikytino kainų padidinimo bei sumažinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Reglamentu (EB) Nr. 1667/2000 [2], ypač į jo 8 straipsnio b punktą,
kadangi:
(1) Intervencinių agentūrų vykdomo žaliavinių ryžių perėmimo sąlygos nustatytos Komisijos reglamente (EB) Nr. 708/98 [3] su pakeitimais, padarytais Reglamentu (EB) Nr. 691/1999 [4]. To reglamento 2 straipsnyje nustatytos sąlygos, kuriomis ryžiai gali būti priimti intervencijai, o 3 straipsnyje nustatyti kainos padidinimo ir sumažinimo kriterijai, tarp jų ir dėl perdirbimo išeigos.
(2) Pastarųjų prekybos metų patirtis rodo, kad intervencijai siūlomų ryžių perdirbimo išeiga paprastai būna didesnė už Reglamento (EB) Nr. 708/98 II priedo B dalyje nurodytą bazinę išeigą.
(3) Siekiant sustiprinti intervencijos kaip apsauginio tinklo vaidmenį ir paskatinti auginti aukštos kokybės ryžius, intervencijos kriterijus reikėtų sugriežtinti.
(4) Geriausias būdas skatinti aukštos kokybės ryžių auginimą ir kartu užtikrinti aukštą intervencinių agentūrų saugomų ryžių kokybę yra pakoreguoti Reglamento (EB) Nr. 708/98 II priedo B dalyje nurodytą perdirbimo išeigą, kartu sumažinant einamųjų kainų padidinimo dydį ir leistinus nuokrypius nuo bazinės išeigos.
(5) Kadangi Grūdų vadybos komitetas per jo pirmininko nustatytą laikotarpį nepareiškė savo nuomonės,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 708/98 iš dalies keičiamas taip:
1) 2 straipsnio 2 dalies antra įtrauka yra pakeičiama taip:
"- perdirbimo išeiga nėra mažiau kaip 7 punktais žemesnė už II priedo B dalyje išvardytas bazines išeigas,".
2) II priedas keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 29 d.